***ΠΡΟΤΥΠΗ ΕΤΑΙΡΕΙΑ ΨΥΧΙΚΗΣ ΥΓΕΙΑΣ ΚΑΙ ΚΟΙΝΩΝΙΚΗΣ ΑΡΩΓΗΣ***

***ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ***

***ΓΙΑ ΤΗΝ ΠΡΟΣΛΗΨΗ ΣΤΟ ΟΙΚΟΤΡΟΦΕΙΟ ΛΑΜΙΑΣ «ΑΝΟΙΞΗ» ΕΝΟΣ (1) ΑΤΟΜΟΥ ΜΕ ΤΗΝ ΕΙΔΙΚΟΤΗΤΑ ΤΟΥ ΝΟΣΗΛΕΥΤΗ (ΤΕ ή ΠΕ) ΚΑΙ ΜΕ ΣΥΜΒΑΣΗ ΕΞΑΡΤΗΜΕΝΗΣ ΕΡΓΑΣΙΑΣ ΠΛΗΡΟΥΣ ΑΠΑΣΧΟΛΗΣΗΣ ΑΟΡΙΣΤΟΥ ΧΡΟΝΟΥ.***

**Η Πρότυπη Εταιρεία Ψυχικής Υγείας και Κοινωνικής Αρωγής,**

στο πλαίσιο υλοποίησης του έργου **« Λειτουργία Οικοτροφείου "ΑΝΟΙΞΗ" για 15 χρόνιους ασθενείς με νοητική υστέρηση και δευτερογενείς ψυχικές διαταραχές στη Στερεά Ελλάδα »**, **καλεί όσους επιθυμούν να εκδηλώσουν ενδιαφέρον για την κάλυψη μίας (1) θέσης εξαρτημένης εργασίας πλήρους απασχόλησης αορίστου χρόνου με την ειδικότητα του** **Νοσηλευτή (ΤΕ ή ΠΕ) στο Οικοτροφείο Λαμίας «ΑΝΟΙΞΗ».**

**Φυσικό αντικείμενο**

Το φυσικό αντικείμενο αφορά στην παροχή υπηρεσιών ψυχικής υγείας από το Οικοτροφείο το οποίο λειτουργεί ως Μονάδα Ψυχοκοινωνικής Αποκατάστασης υψηλού βαθμού προστασίας. Στο Οικοτροφείο φιλοξενούνται για διαβίωση, υποστήριξη και θεραπεία 15 άτομα με ψυχικές διαταραχές και σοβαρά ψυχοκοινωνικά προβλήματα ή άτομα με νοητική υστέρηση και δευτερογενείς ψυχικές διαταραχές, με σκοπό να διασφαλιστεί η παραμονή τους στην κοινότητα και η συνέχιση των σχέσεων αυτών των ατόμων με τη ζωή και τη δράση της τοπικής κοινωνίας. Το Οικοτροφείο Λαμίας «ΑΝΟΙΞΗ» βρίσκεται στην οδό Λ. Δημοκρατίας 52, στη Λαμία.

**Χρονική Διάρκεια Σύμβασης:**

Η χρονική διάρκεια της σύμβασης θα είναι **αορίστου χρόνου** από την υπογραφή της.

**Προϋποθέσεις Συμμετοχής**

**1. ΤΥΠΙΚΑ ΠΡΟΣΟΝΤΑ**

- Πτυχίο ΤΕ/ΠΕ Νοσηλευτικής με άδεια άσκησης επαγγέλματος

**2. ΠΡΟΣΘΕΤΑ ΠΡΟΣΟΝΤΑ (βαθμολογούμενα)**

- Εργασιακή εμπειρία (συναφής).

-Εργασιακή εμπειρία σε άτομα με νοητική υστέρηση και δευτερογενείς ψυχικές διαταραχές.

-Χρόνος Ανεργίας.

Οι υποψήφιοι που πληρούν τα ανωτέρω κριτήρια θα κληθούν σε προσωπική συνέντευξη από την τριμελή επιτροπή αξιολόγησης και επιλογής.

**Βαθμολόγηση κριτηρίων επιλογής**

Σύμφωνα με την απόφαση του Δ.Σ. και το εγχειρίδιο διαχειριστικής επάρκειας της Π.Ε.Ψ.Υ.κ Κ.Α., η βαθμολόγηση των κριτηρίων επιλογής καθορίστηκε ως εξής:

|  |  |  |  |
| --- | --- | --- | --- |
| **Κριτήριο** | **Βαθμολόγηση** | **Τρόπος Απόδειξης** | **Παρατηρήσεις** |
| Εργασιακή εμπειρία (συναφής) | * 1. έτη 5 βαθμοί

1-2 έτη 10 βαθμοί2-3 έτη 15 βαθμοίΑπό 3 έτη και πάνω 20 βαθμοί | Βεβαίωση οικείου ασφαλιστικού φορέα |  |
| Εργασιακή εμπειρία σε άτομα με σοβαρές ψυχικές διαταραχές | * 1. έτη 25 βαθμοί

Από 1 έτος και πάνω 30 βαθμοί | Βεβαίωση οικείου ασφαλιστικού φορέα και βεβαίωση εργοδότη |  |
| Χρόνος Ανεργίας | 0-12 μήνες 15 βαθμοί12 μήνες και πάνω (μακροχρόνια άνεργοι) 20 βαθμοί | Δελτίο ανεργίας σε ισχύ κατά την ημερομηνία υποβολής της αίτησης συμμετοχής στη διαδικασία επιλογής. |  |
| Διαδικασία Συνέντευξης | 0 έως 30 βαθμοί | Οι υποψήφιοι που τηρούν τα τυπικά προσόντα θα κληθούν σε προσωπική συνέντευξη. |  |
| Σύνολο | 100 |  |  |

**Λοιπές Προϋποθέσεις**

Οι υποψήφιοι θα πρέπει να έχουν

Την Ελληνική ιθαγένεια ή ιθαγένεια κράτους – μέλους της Ευρωπαϊκής Ένωσης. Εφόσον ο υποψήφιος έχει ιθαγένεια κράτους – μέλους της Ευρωπαϊκής Ένωσης, πρέπει απαραίτητα να γνωρίζει την ελληνική γλώσσα στο επίπεδο που προσδιορίζεται με την προκήρυξη και διαπιστώνεται σύμφωνα με την παρ. 4 του άρθρου 28 του Π.Δ. 50/2001 (ΦΕΚ Α 39), όπως έχει τροποποιηθεί και ισχύει κάθε φορά.

Εκπληρώσει τις στρατιωτικές τους υποχρεώσεις ή να έχουν απαλλαγεί νόμιμα από αυτές, ή, εφόσον έχουν αναγνωρισθεί ως αντιρρησίες συνείδησης, να έχουν εκπληρώσει σύμφωνα με τις ειδικές διατάξεις της στρατολογικής νομοθεσίας, άοπλη θητεία ή εναλλακτική πολιτική κοινωνική υπηρεσία (αφορά τους άνδρες υποψήφιους).

**Τα απαραίτητα δικαιολογητικά** που θα κατατεθούν ή θα αποσταλούν ταχυδρομικά και θα συνοδεύουν την αίτηση συμμετοχής είναι:

1. Αστυνομική ταυτότητα (φωτοαντίγραφο)

2. Πτυχίο ΤΕ ή ΠΕ Νοσηλευτικής με άδεια άσκησης επαγγέλματος

3. Βεβαιώσεις προϋπηρεσίας

4. Δελτίο ανεργίας

5. Αναλυτικό βιογραφικό σημείωμα

6. Υπεύθυνη Δήλωση του Ν.1599/1986, θεωρημένη για το γνήσιο της υπογραφής είτε μέσω gov.gr , με την οποία να δηλώνεται ότι ο υποψήφιος:

α) δεν έχει καταδικαστεί σε κακούργημα και σε οποιαδήποτε ποινή για κλοπή, υπεξαίρεση (κοινή και στην υπηρεσία), απάτη, εκβίαση, πλαστογραφία, δωροδοκία, καταπίεση, απιστία περί την υπηρεσία, παράβαση καθήκοντος, καθ’ υποτροπή συκοφαντική δυσφήμηση, καθώς και για οποιοδήποτε έγκλημα κατά της γενετήσιας ελευθερίας ή έγκλημα οικονομικής εκμετάλλευσης της γενετήσιας ζωής,

β) δεν είναι υπόδικος και δεν έχει παραπεμφθεί με τελεσίδικο βούλευμα για κακούργημα ή για πλημμέλημα της προηγούμενης περίπτωσης, έστω και αν το αδίκημα παραγράφηκε,

γ) δεν έχει, λόγω καταδίκης, στερηθεί τα πολιτικά του δικαιώματα και για όσο χρόνο διαρκεί η στέρηση αυτή.

**Διαδικασία Αξιολόγησης και Επιλογής**

Η αξιολόγηση των αιτήσεων, η βαθμολόγηση των υποψηφίων και η επιλογή των επιτυχόντων θα γίνει από την ορισθείσα τριμελή Επιτροπή αξιολόγησης και επιλογής, και θα πραγματοποιηθεί ως εξής:

Αρχικά, θα γίνει ο έλεγχος δικαιολογητικών και των τυπικών προσόντων των υποψηφίων (προεπιλογή υποψηφίων) και ακολούθως, για όσους πληρούν τα τυπικά προσόντα, θα διενεργηθεί από την επιτροπή η διαδικασία των προσωπικών συνεντεύξεων.

Στη συνέντευξη θα αναζητηθούν και θα συνεκτιμηθούν στοιχεία αναφορικά με τις γνώσεις, την εμπειρία, την προσωπικότητα και την εν γένει καταλληλότητα των υποψηφίων. Η επιτροπή δύναται να ζητήσει κάθε συμπλήρωση και διευκρίνιση των υποβληθέντων δικαιολογητικών ή προσκόμιση συμπληρωματικών στοιχείων, εφόσον το κρίνει απαραίτητο.

Οι υποψήφιοι κατατάσσονται σε πίνακες προτεραιότητας κατά φθίνουσα σειρά συνολικής βαθμολογίας. Τα

προσωρινά αποτελέσματα επιλογής δημοσιεύονται και τυχόν ενστάσεις κατά της νομιμότητας της διενέργειας του διαγωνισμού υποβάλλονται στον φορέα διενέργειας του διαγωνισμού εντός τριών (3) εργάσιμων ημερών από τη δημοσίευσή τους. Αρμόδια για την εξέταση των ενστάσεων είναι η Επιτροπή Ενστάσεων, η οποία και εντός τριών (3) ημερών από τη πάροδο της προθεσμίας υποβολής των ενστάσεων συντάσσει πρακτικό, όπου αιτιολογημένα εισηγείται στη διοίκηση του φορέα την αποδοχή ή την απόρριψη της ένστασης. Επί της ένστασης αποφασίζει η διοίκηση του φορέα διενέργειας του διαγωνισμού, το αργότερο πέντε (5) εργάσιμες ημέρες από τη λήξη της προθεσμίας υποβολής των ενστάσεων. Η απόφαση της διοίκησης επί της ένστασης κοινοποιείται στον ενιστάμενο εντός τριών (3) ημερών από τη λήψη της σχετικής απόφασης.

Μετά την ολοκλήρωση της εξέτασης των ενστάσεων, καταρτίζεται η τελική κατάταξη των υποψηφίων από την Επιτροπή Αξιολόγησης και Επιλογής η οποία υποβάλλεται προς έγκριση στη διοίκηση του φορέα. Μετά την έγκριση του τελικού πίνακα κατάταξης καλείται από τον φορέα ο πρώτος στη σειρά κατάταξης υποψήφιος, ο οποίος πρέπει να αποδεχτεί ή όχι τη θέση. Σε περίπτωση άρνησής του καλείται ο πρώτος επιλαχών, για τον οποίο ακολουθείται η ίδια διαδικασία, η οποία, αν απαιτηθεί, επαναλαμβάνεται για κάθε επόμενο επιλαχόντα έως ότου γίνει η πλήρωση της θέσης. Ο επιτυχών της διαδικασίας επιλογής προσκαλείται να υπογράψει τη σύμβαση εργασίας με την Π.Ε.Ψ.Υ.κ Κ.Α.μέσα σε προθεσμία δέκα (10) ημερών από την απόφαση έγκρισης από την διοίκηση του φορέα του τελικού πίνακα κατάταξης των υποψηφίων του Δ.Σ.

**Υποβολή Αιτήσεων:**

Οι ενδιαφερόμενοι θα πρέπει να συμπληρώσουν και να προσκομίσουν αυτοπροσώπως ή με εξουσιοδοτημένο προς τούτο εκπρόσωπο, με θεωρημένη από δημόσια αρχή εξουσιοδότηση, **τις εργάσιμες ημέρες (ώρες 10:00 -**

**16:00**) ή να αποστείλουν ταχυδρομικά με συστημένη επιστολή (με ημερομηνία σφραγίδας ταχυδρομείου έως και

της καταληκτικής) την αίτηση συμμετοχής με τα απαραίτητα δικαιολογητικά καθώς και αναλυτικό βιογραφικό σημείωμα, από **12/7/2022, ημέρα Τρίτη έως και την 26/7/2022, ημέρα Τρίτη,** **ώρα 16.00 μ.μ.**, στη διεύθυνση: **Π.Ε.Ψ.Υ.κ Κ.Α., 2ο χλμ . Εθνικής οδού Λαμίας – Αθηνών** , Τ.Κ. 35100, τηλέφωνο: 22310-36992.

**Πληροφορίες:**

**- Π.Ε.Ψ.Υ.κ Κ.Α.,** Διεύθυνση : 2ο χλμ. Εθνικής οδού Λαμίας - Αθηνών, Τ.Κ. 35100

Τηλέφωνο: 22310-36992, ώρες 10:00-16:00, Δευτέρα έως Παρασκευή

e-mail: info@pepsikka.gr

κ. Ζέρβας Γεώργιος

Η παρούσα πρόκληση εκδήλωσης ενδιαφέροντος και η αίτηση συμμετοχής θα βρίσκονται αναρτημένες για τουλάχιστον δεκαπέντε (15) ημερολογιακές ημέρες:

- στην ιστοσελίδα της Π.Ε.Ψ.Υ.κ Κ.Α.: www.pepsikka.gr

Λαμία, 12/7/2022

Ο Πρόεδρος του Δ.Σ.

ΔΗΜΗΤΡΙΟΣ ΓΚΛΑΒΑΣ

\* Ενημέρωση για Προσωπικά Δεδομένα σύμφωνα με τον Κανονισμό (ΕΕ) 2016/679 και τον Ν. 4624/2019

Το βιογραφικό σας σημείωμα καθώς και κάθε άλλο προσωπικό στοιχείο που συμπεριλαμβάνεται σε αυτό, θεωρείται δεδομένο προσωπικού χαρακτήρα σύμφωνα με τον Κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου (ο «Κανονισμός 2016/679») και το νόμο για την Προστασία Δεδομένων Προσωπικού

Χαρακτήρα). Με την αποστολή του βιογραφικού σημειώματός σας συγκατατίθεστε στην απαιτούμενη επεξεργασία από την εταιρεία Π.Ε.Ψ.Υ.κΚ.Α. των Προσωπικών σας Δεδομένων με σκοπό την αξιολόγηση των ικανοτήτων σας για την κάλυψη θέσης, για την οποία αποστείλατε το βιογραφικό σας σημείωμα, (στο εξής η «Επεξεργασία»). Για τους σκοπούς της Επεξεργασίας στα Προσωπικά σας Δεδομένα δύναται να έχει πρόσβαση και να τα αποθηκεύει το προσωπικό της Εταιρείας Π.Ε.Ψ.Υ.κΚ.Α., για όσο χρονικό διάστημα απαιτείται για την εκπλήρωση του ανωτέρω σκοπού και πάντως όχι για διάστημα μεγαλύτερο του ενός έτους. Μετά την παρέλευση του ενός έτους τα προσωπικά σας δεδομένα θα διαγραφούν, εάν επιθυμείτε συνέχεια της επεξεργασίας θα σας ζητηθεί ρητή συγκατάθεση εκ νέου, βάσει του Κανονισμού.

Η Π.Ε.Ψ.Υ.κΚ.Α. σας ενημερώνει ότι η επεξεργασία των εν λόγω προσωπικών δεδομένων βασίζεται στη ρητή συγκατάθεσή σας (η οποία δίνεται με την αποστολή του βιογραφικού σημειώματος σας και την συμπλήρωση της αντίστοιχης αίτησης συμμετοχής την πρόσκληση) και ότι τα δεδομένα αυτά δεν διαβιβάζονται σε τρίτους. Σύμφωνα με τον Κανονισμό 2016/679 και τα άρθρα 33-35 του Ν. 4624/2019 μπορείτε να ασκήσετε όλα τα δικαιώματά σας και, ιδίως, το δικαίωμα ανάκλησης της συγκατάθεσης, το δικαίωμα πρόσβασης, διόρθωσης, διαγραφής, αντίταξης, περιορισμού της επεξεργασίας, το δικαίωμα στη φορητότητα των δεδομένων, το δικαίωμα υποβολής καταγγελίας στην αρμόδια Αρχή (Αρχή Προστασίας Δεδομένων Προσωπικού Χαρακτήρα www.dpa.gr), καθώς και το δικαίωμα εναντίωσης, με την υποβολή σχετικού αιτήματος. Για οποιαδήποτε περαιτέρω διευκρίνιση παρακαλώ όπως επικοινωνήσετε στο email: info@pepsikka.gr .